b"\n_START_ARTICLE_\nTorrada\n_START_SECTION_\nTipus\n_START_PARAGRAPH_\nEl rostit sec pot fer-se al forn, o tamb\xc3\xa9 directament sobre el foc en brases, normalment amb una graella o un pal. En el cas d'usar un pal es diu a l'ast, si aquest \xc3\xa9s horitzontal, o quebap si \xc3\xa9s vertical. Als pa\xc3\xafsos del Magrib el xai sencer rostit, suportat en un pal o una gran graella girat\xc3\xb2ria, es diu mexui._NEWLINE_A Catalunya el rostits secs (vegeu rostit humit) tradicionals i m\xc3\xa9s usats s\xc3\xb3n els peixos sencers cuits al forn, amb oli d'oliva i sovint sobre un llit de patates i cebes en l\xc3\xa0mines; i l'anomenat rostit en crosta, que consisteix a anar assecant i enrossint la part exterior d'una pe\xc3\xa7a gran de carn (per exemple, una espatlla, una cuixa o un costellam de xai), untant-la amb sa\xc3\xafm, oli d'oliva o aigua, fins que l'interior sigui cuit i comestible.\n_START_SECTION_\nT\xc3\xa8cniques diferents\n_START_PARAGRAPH_\nNo s'ha de confondre aquesta t\xc3\xa8cnica amb la t\xc3\xa8cnica tamb\xc3\xa9 anomenada popularment rostit en catal\xc3\xa0, ja que s'utilitza molt m\xc3\xa9s a Catalunya que el rostit al forn, i que formalment s'anomena rostit humit, a la qual els aliments es couen lentament al fog\xc3\xb3, sovint en una cassola de fang, conservant la humitat de les carns i de les verdures. Aquest altre rostit, l'humit, tamb\xc3\xa9 pot anomenar-se rostit en cassola de fang."